recursal/SuperWikiNEXT-32B huggingface dataset:
Το ***Butterbean's Café*** είναι παιδική τηλεοπτική σειρά φαντασίας των Ρόμπερτ Σκαλ και Τζόνι Μπελτ, δημιουργοί του προγράμματος *Bubble Guppies*. Η σειρά είναι παραγγελία του Nickelodeon. Η σειρά ακολουθεί την Μπάτερμπην, μια νεράιδα που λειτουργεί καφενείο με τις φίλες του. Η σειρά περιέχει "δημιουργική μαγειρική, φιλοσοφία φάρμα προς το τραπέζι, και κοινωνικοσυναισθηματική δομή με επικέντρωση στις ικανότητες ηγεσιας". Ως τώρα έχουν ζητηθεί 40 επεισόδια. Η σειρά έκανε πρεμιέρα στις 12 Νοεμβρίου 2018 και στο Nickelodeon Greece έκανε πρεμιέρα στις 2 Μαρτίου 2019.

Παραπομπές
----------

1. ↑  Kimberly Nordyke (12 Μαΐου 2016). «Nickelodeon Doubles Preschool Programming With 4 New Series, 3 Specials (Exclusive)». *The Hollywood Reporter*. Ανακτήθηκε στις 18 Ιουλίου 2018.
2. ↑  Mercedes Milligan (22 Οκτωβρίου 2018). «Nick Jr. Serves Up 'Butterbean's Cafe' Nov. 12, with Culinary Celeb Guests». *Animation Magazine*. Ανακτήθηκε στις 21 Νοεμβρίου 2018.
3. ↑  Nickelodeon (March 6, 2018). *Nickelodeon Unveils Content Pipeline of More Than 800 New Episodes, Details Expansion into Location-Based and VR Experiences*. Δελτίο τύπου.
4. ↑  Nickelodeon (October 22, 2018). *Nickelodeon Serves Up Brand-New Animated Preschool Series, "Butterbean's Cafe," Premiering Monday, Nov. 12, at 1 P.M. (ET/PT)*. Δελτίο τύπου.
Χώρες που θα μπορούσαν να θεωρηθούν ότι ανήκουν στον Παγκόσμιο Νότο (με κόκκινο)
Ο **"Παγκόσμιος Νότος"** είναι ένας όρος με όλο και μεγαλύτερη απήχηση στο πλαίσιο των διεθνών σπουδών και ιδιαίτερα των μετα-αποικιακών μελετών, για να αναφερθεί στις περιοχές εκείνες του κόσμου που άλλοτε είναι γνωστές ως "Τρίτος Κόσμος" (δηλαδή, την Αφρική, τη Λατινική Αμερική και τις αναπτυσσόμενες χώρες της Ασίας), ως "αναπτυσσόμενες χώρες", ως "λιγότερο αναπτυγμένες χώρες" και ως "λιγότερο αναπτυγμένες περιφέρειες." Μπορεί επίσης να συμπεριλαμβάνει φτωχότερες "νότιες" περιοχές σε αντιδιαστολή με πλούσιες "βόρειες" χώρες. Ο Παγκόσμιος Νότος, ωστόσο, είναι κάτι περισσότερο από απλο συνώνυμο για τις υπανάπτυκτες χώρες." Σε γενικές γραμμές, δίνει ιδιαίτερη έμφαση σε ορισμένες πτυχές των χωρών αυτών που έχουν μεταξύ τους κοινή ως ένα βαθμό ιστορία αποικιοκρατίας, νεο-ιμπεριαλισμού, και γενικά εκτεταμένης οικονομικής, κοινωνικής και πολιτικής επιρροής από τις ισχυρές χώρες. Ορισμένες από αυτές τις πτυχές είναι οι τερατώδεις διαφορές που προκύπτουν στο βιοτικό επίπεδο, το προσδόκιμο ζωής, καθώς και την πρόσβαση σε πόρους των ανθρώπων σε αυτές τις χώρες λόγω των ανισοτήτων.

Παραπομπές
----------

1. ↑  Mitlin, Diana· Satterthwaite, David (2013). *Urban Poverty in the Global South: Scale and Nature*. Routledge. σελ. 13. ISBN 9780415624664.
2. ↑  Braveboy-Wagner, Jacqueline Anne (2003). *The Foreign Policies of the Global South: Rethinking Conceptual Frameworks*. Lynne Rienner Publishers. σελ. 11. ISBN 9781588261755.
Το **5ο Παγκόσμιο Στρατιωτικό Πρωτάθλημα ποδοσφαίρου** ή "πρωτάθλημα ΣΙΣΜ", όπως είναι γνωστό στην Ελλάδα από τα αρχικά *CISM: Conseil International du Sport Militair*, του "Διεθνούς Συμβουλίου Στρατιωτικού Αθλητισμού", διοργανώθηκε το 1950, με συμμετοχή 7 κρατών. Η τελική φάση διεξήχθη στη Χάγη της Ολλανδίας τον Ιούνιο του 1950. Νικήτρια αναδείχθηκε η Εθνική Ενόπλων της **Ιταλίας**.

Σύστημα διεξαγωγής
------------------

Στην προκριματική φάση οι ομάδες αγωνίστηκαν σε διπλούς αγώνες νοκ-άουτ. Στην τελική φάση προκρίθηκαν τέσσερις ομάδες, οι οποίες αγωνίστηκαν στους ημιτελικούς. Οι δύο νικήτριες έπαιξαν στον τελικό και οι ηττημένες για την τρίτη θέση. Στις περιπτώσεις ισοπαλίας, κριτήριο πρόκρισης αποτέλεσε ο αριθμός των κόρνερ που κέρδισε η κάθε ομάδα, ένα κριτήριο που εφαρμόστηκε για πολλά χρόνια στη συγκεκριμένη διοργάνωση, με τη λογική ότι η ομάδα που κέρδιζε πιο πολλά κόρνερ ήταν πιο επιθετική.

Αποτελέσματα
------------

### Προκριματική φάση

Είναι γνωστό μόνο ένα αποτέλεσμα:

* 25/5/1950, Ρώμη: **Ιταλία**-Τουρκία: 3-0

### Τελική φάση

Όλοι οι αγώνες έγιναν στη Χάγη, τον Ιούνιο του 1950.

* **Ημιτελικοί**
	+ **Ιταλία**-Γαλλία: 1-1 (περισσότερα κόρνερ η Ιταλία)
	+ **Βέλγιο**-Ολλανδία: 4-1
* **Αγώνας 3ης θέσης**
	+ **Γαλλία**-Ολλανδία: 4-4 (περισσότερα κόρνερ η Γαλλία)
* **ΤΕΛΙΚΟΣ**
	+ 18/6/1950: **Ιταλία**-Βέλγιο: 2-1 (Τζιρόντο 25΄, Φαρίνα 65΄- Σαερέν 72΄)

Τελική κατάταξη
---------------

| Θέση | Χώρα |
| --- | --- |
| **1.** |  **Ιταλία** |
| 2. | Βέλγιο Βέλγιο  |
| 3. |  Γαλλία |
| 4. |  Ολλανδία |

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* RSSSF Αθλητικά αρχεία
* εφ. "Αθλητική Ηχώ", 20/6/1950.



|  |  |  |  |  |
| --- | --- | --- | --- | --- |
| 

| π • σ • ε
 Παγκόσμιο Κύπελλο Ποδοσφαίρου Ενόπλων (ανδρών) |
| --- |
|  |
|  | 
* 1946
* 1947
* 1948
* 1949
* 1950
* 1951
* 1952
* 1953
* 1954
* 1955
* 1956
* 1957
* 1958
* 1959
* 1960
* 1961
* 1962
* 1963
* 1964
* 1965
* 1966
* 1967
* 1968
* 1969
* 1972
* 1973
* 1975
* 1977
* 1979
* 1981
* 1983
* 1987
* 1989
* 1991
* 1993
* 1995
* 1997
* 1999
* 2001
* 2003
* 2005
* 2007
* 2011
* 2013
* 2015
* 2017
* 2019
 |

 |
Η **περιγραφική στατιστική** (descriptive statistics) ασχολείται με τη συνοπτική και αποτελεσματική παρουσίαση των δεδομένων μιας στατιστικής έρευνας.

Αποτελεί το δεύτερο στόχο του συνόλου των αρχών και μεθοδολογιών της επιστήμης της στατιστικής που σημειώνουμε ότι είναι κατά σειρά:

* Ο σχεδιασμός της διαδικασίας συλλογής δεδομένων που αποτελεί τον πρώτο στόχο της επιστήμης της στατιστικής και ονομάζεται  **σχεδιασμός πειραμάτων** (experimental design)
* Η συνοπτική και αποτελεσματική παρουσίαση των δεδομένων μιας στατιστικής έρευνας που αποτελεί τον δεύτερο στόχο και ονομάζεται **περιγραφική στατιστική** (descriptive statistics)
* Η ανάλυση και εξαγωγή αντίστοιχων συμπερασμάτων που αποτελεί τον τρίτο και τελευταίο στόχο και ονομάζεται  **επαγωγική στατιστική** ή στατιστική συμπερασματολογία (inferential statistics).

**Παράδειγμα:**

Ο Διευθυντής ενός σχολείου εξετάζοντας ένα δείγμα 100 απουσιών των μαθητών από το σύνολο των απουσιών ενός τετραμήνου αναφέρει στο σύλλογο των καθηγητών ότι 20 από τις 100 απουσίες είναι αδικαιολόγητες, τότε απλώς **περιγράφει** αυτό που παρατήρησε (περιγραφική στατιστική).

Αν όμως αναφέρει ότι το 20% των απουσιών είναι αδικαιολόγητες, τότε **συμπεραίνει** ότι το ποσοστό των απουσιών όλων των μαθητών του σχολείου είναι (περίπου) το ίδιο με αυτό του δείγματος. Προβαίνει δηλαδή σε μια **επαγωγή** από το δείγμα στον πληθυσμό (επαγωγική στατιστική).

Η **περιγραφική στατιστική** (descriptive statistics), στο στοιχειώδες αρχικό της επίπεδο της παρουσίασης των στατιστικών δεδομένων, περιλαμβάνει

**τα μέτρα θέσης:** Μέση τιμή ή αριθμητικός μέσος, σταθμικός μέσος, διάμεσος, επικρατούσα τιμή) και

**τα μέτρα διασποράς:** Εύρος R, Ενδοτεταρτημοριακό Εύρος Q, Διακύμανση s2, Τυπική απόκλιση s και τον συντελεστή μεταβλητότητας CV (ως μέτρο σχετικής διασποράς).

Πηγές
-----

* **ΜΑΘΗΜΑΤΙΚΑ & ΣΤΟΙΧΕΙΑ ΣΤΑΤΙΣΤΙΚΗΣ** (ΙΤΥΕ ΔΙΟΦΑΝΤΟΣ) Κωδικός Βιβλίου 22-0088, σελ. 56, σελ. 85-91
* investopedia.com
Η **Ευφημία (Euphemia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,905. Ανακαλύφθηκε το 1907 από τον Γερμανό αστρονόμο Άουγκουστ Κοπφ, που παρατηρούσε από τη Χαϊδελβέργη, και πήρε το όνομά της από την Αγία Ευφημία. Η Ευφημία ανήκει στην Οικογένεια αστεροειδών της Ευνομίας.

Φυσικά χαρακτηριστικά
---------------------

Η μέση διάμετρος της Ευφημίας εκτιμάται σε 17,21 ± 0,9 χιλιόμετρα (από δεδομένα του IRAS), ενώ η μάζα της σε 7 τρισεκατομμύρια τόνους για μέση πυκνότητα 2,7 gr/cm³. Με βάση αυτή τη μάζα, η επιτάχυνση της βαρύτητας στον ισημερινό της Ευφημίας εκτιμάται σε 0,6 cm/sec² περίπου (1600 φορές μικρότερη από την αντίστοιχη γήινη), ενώ η ταχύτητα διαφυγής σε 11 m/sec (40 χιλιόμετρα την ώρα). Ο φασματικός τύπος της είναι **S** (λιθώδης), ενώ το άλβεδό της είναι 0,238. Η Ευφημία περιστρέφεται γύρω από τον εαυτό της μία φορά κάθε 79 ώρες και 11 λεπτά, μία εξαιρετικά αργή περιστροφή για αστεροειδή. Η μέση θερμοκρασία στην επιφάνειά της εκτιμάται σε 110 ως 105 βαθμούς Κελσίου υπό το μηδέν, ενώ η μέγιστη μπορεί να φθάνει τους μείον 26 βαθμούς Κελσίου.

Παραπομπές
----------

1. ↑  *JPL Small-Body Database*. 2000630.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

Αστεροειδείς| 629 Βερναρδίνα | 630 Ευφημία | 631 Φιλιππίνα |
Η **Παγκύπρια Ένωση Προσφύγων** είναι η ένωση που εκπροσωπεί όλους τους κατοίκους της Κύπρου οι οποίοι είναι πρόσφυγες λόγω της τουρκικής εισβολής του 1974.  Δημιουργήθηκε στις 20 Δεκεμβρίου 1974 στη Λευκωσία. Η λειτουργία της καθορίζεται από τους περί Παγκύπριας Ένωσης Προσφύγων νόμο του 1994 έως 1999.

Παραπομπές
----------

1. 1 2  «Ιστορική Αναδρομή – Π.Ε.Π.». Ανακτήθηκε στις 24 Ιουνίου 2021.
2. 1 2  «Οι περί Παγκύπριας Ένωσης Προσφύγων (Σύσταση, Σκοποί, Λειτουργία, Δομή, Αρμοδιότητες και Άλλα Συναφή Θέματα) Νόμοι του 1994 έως (Αρ. 2) του 1999 - 71(I)/1994». *www.cylaw.org*. Ανακτήθηκε στις 24 Ιουνίου 2021.

Πηγές
-----

*

Εξωτερικοί σύνδεσμοι
--------------------

* Επίσημη ιστοσελίδα
Το **8ο Παγκόσμιο Κύπελλο Ποδοσφαίρου Ενόπλων (ΣΙΣΜ)** (τελική φάση) διεξήχθη στην Τουρκία, στις πόλεις Άγκυρα και Κωνσταντινούπολη από 13 ως 23 Μαρτίου 1953. Νικήτρια αναδείχθηκε η Εθνική Ενόπλων του Βελγίου. Η Ελλάδα κατέλαβε την τρίτη θέση.

Χώρες που μετείχαν
------------------

Στην τελική φάση μετείχαν επτά χώρες:

* Αίγυπτος
* Βέλγιο
* Γαλλία
* Ελλάδα
* Ιταλία
* Ολλανδία
* Τουρκία

Σύστημα διεξαγωγής
------------------

Από την πρώτη φάση εξαιρέθηκε η διοργανώτρια Τουρκία, η οποία προκρίθηκε χωρίς αγώνα στον τελικό γύρο. Οι υπόλοιπες έξι ομάδες χωρίστηκαν σε δύο ομίλους των τριών ομάδων. Οι πρώτες των δύο ομίλων και η Τουρκία, συγκρότησαν τον όμιλο του τελικού γύρου. Η τελική κατάταξη και ο τροπαιούχος προέκυψε από τη βαθμολογία. Σε περίπτωση ισοβαθμίας δυο ομάδων στην πρώτη θέση του ομίλου προβλεπόταν η ανάδειξη του νικητή μετά από εκτέλεση πέντε πέναλτι.

Φάση ομίλων
-----------

### Α΄ Όμιλος

* Αγώνες
	+ Βέλγιο - Ολλανδία: 1-1
	+ Ιταλία - Ολλανδία: 5-3
	+ Βέλγιο - Ιταλία: 2-0

* Βαθμολογία

1. **Βέλγιο** : 3β. 3-1
2. Ιταλία: 2β. 5-5
3. Ολλανδία: 1β. 4-6

### Β΄ Όμιλος

* Αγώνες
	+ Γαλλία - Αίγυπτος: 5-2
	+ Ελλάδα - Γαλλία: 1-0 (Νεμπίδης 51΄)
	+ Ελλάδα - Αίγυπτος: 2-0 (Ασημακόπουλος 15΄, Πετρόπουλος 43΄)

* Βαθμολογία

1. **Ελλάδα**: 4β. 3-0
2. Γαλλία : 2β. 5-3
3. Αίγυπτος: 0β. 2-7

Τελική φάση
-----------

* Αγώνες
	+ Βέλγιο - Τουρκία: 3-2
	+ Τουρκία - Ελλάδα: 1-0
	+ Βέλγιο - Ελλάδα: 1-0

### Τελική κατάταξη

| Θέση | Χώρα | Βαθμοί | Γκολ |
| --- | --- | --- | --- |
| **1.** | **Βέλγιο Βέλγιο**  | **4** | **4-2**  |
| 2. |  Τουρκία  | 2 | 3-3 |
| 3. | Ελλάδα Ελλάδα | 0 | 0-2 |

Η ελληνική ομάδα
----------------

**Ελλάδα Ελλάδα**

**Προπονητής**: Κώστας Νεγρεπόντης.

**Ποδοσφαιριστές**: Κώστας Καραπατής (τερμ. 4 αγώνες), Χαράλαμπος Ταουξής (τερμ. 2), Θεόδωρος Αλούπης (4), Κουρτζίδης (3), Νεμπίδης (4), Σούλης Κίνλεϊ (4), Πούλης (4), Εμμανουηλίδης (3), Καζάκος (3), Ασημακόπουλος (3), Θ. Σαραβάκος (4), Πανάκης (4), Λ. Πετρόπουλος (4), Χατζηνικολάου (3), Μυλωνάκης (1), Πολύζος (1).

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* εφ. Αθλητική Ηχώ, 11/3/1953[*νεκρός σύνδεσμος*] ως
* εφ. Αθλητική Ηχώ, 24/3/1953[*νεκρός σύνδεσμος*]



|  |  |  |  |  |
| --- | --- | --- | --- | --- |
| 

| π • σ • ε
 Παγκόσμιο Κύπελλο Ποδοσφαίρου Ενόπλων (ανδρών) |
| --- |
|  |
|  | 
* 1946
* 1947
* 1948
* 1949
* 1950
* 1951
* 1952
* 1953
* 1954
* 1955
* 1956
* 1957
* 1958
* 1959
* 1960
* 1961
* 1962
* 1963
* 1964
* 1965
* 1966
* 1967
* 1968
* 1969
* 1972
* 1973
* 1975
* 1977
* 1979
* 1981
* 1983
* 1987
* 1989
* 1991
* 1993
* 1995
* 1997
* 1999
* 2001
* 2003
* 2005
* 2007
* 2011
* 2013
* 2015
* 2017
* 2019
 |

 |
Η Παννονία ΙΙ τον 4ο αι.
Η **Παννονία Δευτέρα**, λατιν.: *Pannonia Secunda*, ήταν μία από τις επαρχίες της Ρωμαϊκής Αυτοκρατορίας. Δημιουργήθηκε το έτος 296, επί Αυτοκράτορα Διοκλητιανού. Πρωτεύουσα της επαρχίας ήταν το Σίρμιον (Sirmium) (σήμερα Sremska Mitrovica). Η Παννονία ΙΙ περιελάμβανε τμήματα της σημερινής Σερβίας, Κροατίας και Βοσνίας-Ερζεγοβίνης.

Ιστορία
-------

 Η Παννονία ΙΙ τον 4ο αι.
Πριν από τη δημιουργία αυτής της επαρχίας, η επικράτειά της ήταν μέρος της επαρχίας της Κάτω Παννονίας (Pannonia Inferior). Το έτος 296 η Κάτω Παννονία χωρίστηκε σε δύο επαρχίες: την Παννονία Δευτέρα στο νότο και την Παννονία Βαλερία στα βόρεια. Τα σύνορα μεταξύ των δύο νεοσύστατων επαρχιών ήταν ο ποταμός Ντράβα.

Η πρωτεύουσα της Παννονίας ΙΙ, το Σίρμιον, ήταν επίσης μία από τις τέσσερις πρωτεύουσες της Ρωμαϊκής Αυτοκρατορίας. Αρκετοί Ρωμαίοι Αυτοκράτορες γεννήθηκαν μέσα ή κοντά σε αυτήν την πόλη.

Το έτος 314 έγινε μία μάχη μεταξύ δύο διεκδικητών τού αυτοκρατορικού θρόνου, του Κωνσταντίνου Α΄ και του Λικίνιου. Η μάχη έλαβε χώρα στην Παννονία ΙΙ, κοντά στην πόλη Κιβαλαί. Ο Κωνσταντίνος είχε στρατό 20.000 ανδρών, ενώ ο Λικίνιος 35.000. Η μάχη κράτησε όλη την ημέρα, και ο Κωνσταντίνος ήταν νικητής.

Κατά τον 5ο αι. η επαρχία δέχτηκε πολλές επιδρομές από μετανάστες λαούς, συμπεριλαμβανομένων των Ούννων και των Γότθων.  Κατά τον 6ο αι. η περιοχή αμφισβητήθηκε μεταξύ των Οστρογότθων, των Γεπιδών, των Λαγγοβάρδων, των Αβάρων και της Ρωμαϊκής (Βυζαντινής) Αυτοκρατορίας.

Πόλεις
------

 Χρυσός σόλιδος τού Αυτοκράτορα Ιουλιανού (361-363), κομμένος στο Σίρμιον (οπίσθια όψη). Επιγρ.: VIRTUS EXERCITUS ROMANORUM (= η δύναμη του Ρωμαϊκού στρατού), SIRM. Πολεμιστής κρατά με το αριστερό του χέρι γονατιστό αιχμάλωτο από το κεφάλι. Στο δεξί χέρι φέρει τρόπαιο. 4,19 γραμ.
Εκτός από το Σίρμιον, οι άλλες πόλεις στην Παννονία ΙΙ ήταν:

* Mursa (σήμερα Όσιγιεκ)
* Certissa (σήμερα Đakovo)
* Marsonia (σήμερα Slavonski Brod)
* Cibalae (σήμερα Vinkovci)
* Bassianae (σήμερα Donji Petrovci)
* Cuccium (σήμερα Ilok)
* Saldae (σήμερα Posavski Podgajci)
* Teutoburgium (σήμερα Dalj )

Έπαρχοι
-------

Μεταξύ των επάρχων της Παννονίας ΙΙ:

* Aπρικανός (355)
* Mεσάλα (373)
* Αυρήλιος Βίκτωρ, έπαρχος της Παννονίας ΙΙ επί Αυτοκράτορα Ιουλιανού.

Δείτε επίσης
------------

* Παννονία
* Κάτω Παννονία
* Παννονία Βαλερία
* Διοίκηση Παννονίας
* Παννονία (Βυζαντινή επαρχία)
* Θέμα του Σιρμίου

Βιβλιογραφικές αναφορές
-----------------------

1. ↑  Mirković 2017.
2. ↑  Gračanin 2006, σελ. 29-76.
3. ↑  Daim 2019, σελ. 221-241.
Η **Πνευμονική νόσος τελικού σταδίου** ή η **Τελικού σταδίου πνευμονική νόσος** (Αγγλικά: ***End stage lung disease*** [***ESLD***] ή ***End stage pulmonary disease*** [***ESPD***]), είναι το τελικό αποτέλεσμα των χρόνιων προοδευτικών πνευμονικών παθήσεων όπως η ΧΑΠ, η ιδιοπαθής πνευμονική ίνωση ή οι συστηματικές προοδευτικές ασθένειες, οι οποίες επηρεάζουν τους πνεύμονες όπως η κυστική ίνωση ή η κοκκιωμάτωση με πολυαγγείωση.

Ορίζεται, πως όταν οι πνεύμονες δεν μπορούν πλέον να απομακρύνουν ή να απομακρύνουν αρκετό διοξείδιο του άνθρακα ή να παρέχουν αρκετό οξυγόνο για να καλύψουν τις βασικές ανάγκες του σώματος. Στις θεραπευτικές πρακτικές συμπεριλαμβάνεται και η μεταμόσχευση πνεύμονα.

Δείτε επίσης
------------

* Ιδιοπαθής πνευμονική ίνωση
* Αναπνοή σφιγμένου χείλους

Παραπομπές
----------

1. ↑  Currow, David C; Ward, Alicia; Clark, Katie; Burns, Catherine M; Abernethy, Amy P (1 December 2008). «Caregivers for people with end-stage lung disease: Characteristics and unmet needs in the whole population». *International Journal of Chronic Obstructive Pulmonary Disease* **3** (4): 753–762.
2. ↑  Pople, Josephine (2 October 2017). «Palliative care for people living with end-stage pulmonary disease». *International Journal of Palliative Nursing* **23** (10): 486–495. doi:10.12968/ijpn.2017.23.10.486.. Ανακτήθηκε στις 21 December 2017.
3. ↑  «Archived copy». Αρχειοθετήθηκε από το πρωτότυπο στις 21 Δεκεμβρίου 2017. Ανακτήθηκε στις 21 Δεκεμβρίου 2017.
Συντεταγμένες: 35°24′N 70°00′E﻿ / ﻿35.4°N 70.0°E﻿ / 35.4; 70.0

Με το όνομα Παντζσίρ, ή **Πεντζσίρ**, φέρεται μία από τις 34 διοικητικές περιφέρειες (νομούς) του Αφγανιστάν. 

Το όνομά της είναι σύνθετο: παντς+ σίρ (panj shir= πέντε λέοντες). Βρίσκεται στο κεντρικό βόρειοανατολικό τμήμα της Χώρας, στην ομώνυμη κοιλάδα. Δημιουργήθηκε το 2002 μετά από απόσπαση τμήματος της περιοχής Παρβάν. Η έκτασή της είναι σχετικά μικρή, περίπου 3.600 τ.χλμ, και ο πληθυσμός της το 2002 αριθμούσε περίπου τους 328.000 κατοίκους. Περιλαμβάνει 7 επαρχίες. Επικρατούσα γλώσσα στη περιοχή είναι η περσική νταρί.  

Πρωτεύουσα του νομού είναι η Ροχέχ, της ομώνυμης επαρχίας.

Η περιοχή του Παντζσίρ αποτέλεσε προπύργιο της Βόρειας Συμμαχίας για την αντίσταση κατά των Ταλιμπάν κατά την περίοδο από το 1996 έως το 2001. Κατά την διάρκεια της ανακατάληψης του Αφγανιστάν από τους Ταλιμπάν το 2021, η περιοχή του Παντζσίρ αποτελεί τη μόνη αφγανική επαρχία που παραμένει υπό τον έλεγχο της Ισλαμικής Δημοκρατίας του Αφγανιστάν.

Επαρχίες
--------

Οι 7 υπαγόμενες επαρχίες στο νομό Πεντζίρ, κατ΄ αλφαβητική σειρά, είναι: η Ανάμπα ή Ουάναμπα, η Κεντζ ή Εσεβάλ, η Μπαζαράκ, η Ντάρα, η Παριάν, η Ροκχέχ ή Ροχέχ ή Ρουκχά, όπου και η ομώνυμη πρωτεύουσα του Νομού, και η Σοτόλ ή Σοτούλ.

Πηγές
-----

* «Εγκυκλοπαίδεια Πάπυρος Λαρούς Μπριτάννικα» τ.12ος, σ.377

Παραπομπές
----------

1. ↑  nsia.gov.af:8080/wp-content/uploads/2022/06/Estimated-1401-010\_compressed.pdf.
2. ↑  Σύνταξης, Αίθουσα (18 Αυγούστου 2021). «Αφγανιστάν: Μάχες στην Κοιλάδα Παντζσίρ - Ξεκίνησε η αντίσταση στους Ταλιμπάν». *Tribune.gr*. Ανακτήθηκε στις 18 Αυγούστου 2021.

|  |  |  |  |  |
| --- | --- | --- | --- | --- |
| 

| π • σ • ε
Περιφέρειες του Αφγανιστάν |
| --- |
|  |
| 
* Βαρντάκ
* Γκαζνί
* Γκοούρ
* Ζάμπουλ
* Καμπούλ
* Κανταχάρ
* Καπίσα
* Κουνάρ
* Κουντούζ
* Χοστ
* Λαγκμάν
* Λογκάρ
* Μπαγκλάν
* Μπαλχ
* Μπαμιάν
* Μπανταχσάν
* Μπαντγκίς
* Νανγκαράρ
* Νιμρούζ
* Νουρεστάν
* Ντεϊκούντι
* Ορουζγκάν
* Πακτιά
* Πακτίκα
* Παντζίρ
* Παρβάν
* Σαμανγκάν
* Σαρ-έ Πολ
* Ταχάρ
* Τζοουζτζάν
* Φαράχ
* Φαρυάμπ
* Χελμάντ
* Χεράτ
 |  |

 |
Το **παντζούρι** είναι είδος πόρτας ή παραθυρόφυλλου που αποτελείται από πολλές οριζόντιες ράγες (ή μερικές φορές ράβδους ή συστήματα web) που αρθρώνονται μαζί. Παρέχει προστασία από τον άνεμο και τη βροχή. Σε μορφή κλείστρου, χρησιμοποιείται μπροστά από ένα παράθυρο και προστατεύει το παράθυρο από βανδαλισμούς και διαρρήξεις.

Εφαρμογές
---------

Τα ρολά έχουν πολλές εφαρμογές, συμπεριλαμβανομένων των θυρών για τα φορτηγά, συνεργεία, κουζίνες, σχολεία, φυλακές και αποθήκες. Σε ορισμένα μέρη του κόσμου, τα ρολά επιδοτούνται από την τοπική αυτοδιοίκηση, λόγω των εγγενών πλεονεκτημάτων της ασφάλειας. Σε περιοχές που εκτίθενται συχνά σε κακές καιρικές συνθήκες, τα ρολά που χρησιμοποιούνται ως μέθοδος μόνωσης και μπορoύν να προστατεύσουν τα παράθυρα από ζημιές.

  

Συνηθισμένα παντζούρια.
Ο **Παντόλφο Δ΄**, ιταλ.: *Pandolfo IV Malatesta*, με το παρωνύμιο *Pandolfaccio* (Κακός Παντόλφ) (Ιούλιος 1475 - Ιούνιος 1534) από τον Οίκο των Μαλατέστα ήταν Ιταλός κοντοτιέρο και κύριος του Ρίμινι και άλλων πόλεων στη Ρομάνια. Ήταν ένας μικρός παίκτης στους Ιταλικούς Πολέμους.

Ο Βωμός του Αγίου Βικεντίου Φερέρ, με τον Άγιο Σεβαστιανό και τον Άγιο Ρόκκο· στα πόδια τους ο *Παντόλφο Δ΄ Μαλατέστα*, η μητέρα του Eλιζαμπέτα Aλντομπραντίνι, η σύζυγός του Βιολάντε Μπεντιβόλιο και ο αδελφός του Κάρλο. Από τον Ντομένικο Γκιρλαντάιο και το εργαστήριό του (1493-1496).

Βιογραφία
---------

Ήταν γιος του Ροβέρτου κυρίου του Ρίμινι, με το τέλος του οποίου (1482) ορίστηκε στρατηγός της Δημοκρατίας της Βενετίας. Τέσσερα χρόνια αργότερα έγινε ιππότης από τον βασιλιά Αλφόνσο Β΄ της Νάπολης. Μητέρα του ήταν η Ελιζαμπέτα Αλντομπραντίνι.

Το 1495 προσλήφθηκε από τους Βενετούς, πήρε μέρος στη μάχη του Φορνόβο και αργότερα πολιόρκησε τη γαλλική φρουρά στη Νοβάρα. Η βία και οι δολοφονίες του Παντόλφο έφεραν το μίσος των υπηκόων του: το 1497, μία αποτυχημένη απόπειρα βιασμού σε μία νεαρή κοπέλα πυροδότησε μία εξέγερση στο Ρίμινι, την οποία μπόρεσε να καταστείλει μόνο με την παρέμβαση των Βενετών. Ξέφυγε από μία άλλη συνωμοσία το 1498.

Δύο χρόνια αργότερα ο Καίσαρας Βοργίας εισέβαλε στα εδάφη του Παντόλφo και ο πάπας Αλέξανδρος ΣΤ΄, ο πατέρας του Καίσαρα, τον αφόρισε. Εγκαταλελειμμένος από τους υπηκόους του, ο Παντόλφο αναγκάστηκε να εγκαταλείψει το Ρίμινι για 2.900 δουκάτα, ζώντας στη Βενετία τα επόμενα χρόνια. Μετά το τέλος του Αλεξάνδρου ΣΤ΄, εκμεταλλεύτηκε την ασθένεια του Καίσαρα για να επιτεθεί στο Ρίμινι το 1503, χωρίς όμως οριστική επιτυχία. Το 1509 πήρε μέρος στη μάχη του Aνιαντέλο και μετά την ήττα των Βενετών άλλαξε πλευρά, και υποτάχθηκε στον βασιλιά της Γερμανίας. Αργότερα πολιόρκησε την Πάντοβα, αλλά αναγκάστηκε να επιστρέψει στο φέουδο του την Τσιταντέλα, που του δόθηκε επίσημα το 1512. Αργότερα επέστρεψε στη Βενετία.

Το 1522 ο Παντόλφο, μαζί με τον γιο του Σιγισμόνδο, κατάφεραν να ανακτήσουν για λίγο το Ρίμινι. Το 1527, μετά τη λεηλασία της Ρώμης και τη σύλληψη του πάπα Κλήμη Ζ΄, οι δύο Μαλατέστα εισήλθαν και πάλι στην προγονική τους πόλη, αλλά σύντομα εκδιώχθηκαν από τους παπικούς μισθοφόρους.

Αργότερα έζησε στη φτώχεια στη Φεράρα, υπό την προστασία του δούκα Αλφόνσο ντ' Έστε. Ο Παντόλφo απεβίωσε το 1534 στη Ρώμη. Τάφηκε στην εκκλησία της Σάντα Μαρία στο Τραστέβερε.

Οικογένεια
----------

Νυμφεύτηκε τη Βιολάντε Μπεντιβόλιο και είχε τέκνο:

* Σιγισμόνδος 1498-1553, κοντοτιέρος.

Πηγές
-----

* Αναλυτικό *βιογραφικό* του Παντόλφο Μαλατέστα. (στα Ιταλικά)

Παραπομπές σε πηγές
-------------------

1. 1 2  (Αγγλικά) *CERL Thesaurus*. Consortium of European Research Libraries. cnp00493005. Ανακτήθηκε στις 9  Οκτωβρίου 2017.
2. 1 2  *British Museum person-institution thesaurus*. 111766. Ανακτήθηκε στις 9  Οκτωβρίου 2017.
3. 1 2  (Αγγλικά, Ιταλικά, Ιαπωνικά) *opac.vatlib.it*. 495/176091.
4. 1 2 3  pandolfo-malatesta\_res-6bc9123b-394c-11dd-904a-0016357eee51.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 37972065
* ISNI: 0000 0000 2109 5783
* GND: 128452374

 |

 |
Αυτό το λήμμα αφορά τον **υφαλο**καρχαρία.  Για τον μαυροπτέρυγο καρχαρία, δείτε: Carcharhinus limbatus.  

Ο **μαυροπτέρυγος υφαλοκαρχαρίας** (επιστημονική ονομάσία *Carcharhinus melanopterus* - *Καρχαρίνος ο μελανόπτερος*) είναι είδος καρχαρία στην οικογένεια των Καρχαρινίδων, που αναγνωρίζεται εύκολα από τα μαύρα ακροπτέρυγα, ιδίως στο πρώτο ραχιαίο και στο πυελικό πτερύγιο.

Ζωική περιγραφή
---------------

Είναι μεταξύ των πιο άφθονων καρχαριών που διαβιούν στους τροπικούς κοραλλιογενείς υφάλους του Ινδικού και του Ειρηνικού ωκεανού. Το είδος αυτό προτιμά ρηχά, παράκτια ύδατα και το πρώτο ραχιαίο πτερύγιό του εκτίθεται, με αποτέλεσμα να αποτελεί κοινή θέα στην περιοχή. Οι περισσότεροι μαυροπτέρυγοι υφαλοκαρχαρίες απαντώνται πάνω από προεξοχές υφάλων και αμμώδη επίπεδα, αν και είναι γνωστό επίσης ότι μπορεί να εισέλθει σε υφάλμυρα και γλυκά υδάτινα περιβάλλοντα. Το είδος αυτό φτάνει συνήθως σε μήκος το 1,6 m.

Οι μαυροπτέρυγοι υφαλοκαρχαρίες έχουν εξαιρετικά μικρές οικίες ζώνες και επιδεικνύουν ισχυρή πίστη χώρο, παραμένοντας εντός της ίδιας περιοχής έως και αρκετά χρόνια τη φορά. Είναι ενεργοί θηρευτές των μικρών οστεϊχθύων, κεφαλόποδων και οστρακόδερμων, και είναι επίσης γνωστό ότι τρέφονται με θαλάσσια φίδια και θαλασσοπούλια. Οι πτυχές της ιστορίας της ζωής του μαυροπτέρυγου υφαλοκαρχαρία είναι μεταβλητές και ορισμένες φορές αντικρουόμενες, και εν μέρει αντανακλούν τις γεωγραφικές διαφορές στο εσωτερικό του είδους. Όπως και άλλα μέλη της οικογένειάς του, αυτός ο καρχαρίας είναι ζωοτόκος με τα θηλυκά γεννούν 2-5 μικρά σε διετή, ετήσιο, ή ενδεχομένως εξαμηνιαίο κύκλο. Οι εκθέσεις της περιόδου κύησης ποικίλουν από 7-9, σε 10-11, και ενδεχομένως 16 μήνες. Στο ζευγάρωμα προηγείται το αρσενικό, που παρακολουθεί στενά πίσω από το θηλυκό, πιθανόν προσελκυόμενο από χημικά σήματα. Οι νεογέννητοι καρχαρίες βρίσκονται περαιτέρω παράκτια και σε πιο ρηχά νερά από τους ενήλικες, περιτριγυρίζοντας σε μεγάλες ομάδες σε περιοχές που πλημμυρίζουν από την υψηλή παλίρροια.

Ντροπαλός και δειλός, ο μαυροπτέρυγος υφαλοκαρχαρίας είναι δύσκολο να προσεγγιστεί και σπάνια αποτελεί κίνδυνο για τον άνθρωπο. Ωστόσο, οι άνθρωποι που περπατούν μέσα στα ρηχά νερά διατρέχουν κίνδυνο να δαγκωθούν τα πόδια τους κατά λάθος. Αυτός ο καρχαρίας χρησιμοποιείται για το κρέας, τα πτερύγια , και το λάδι από το συκώτι του, αλλά δεν θεωρείται ότι είναι εμπορικώς σημαντικό είδος. Η Διεθνής Ένωση για τη Διατήρηση της Φύσης (IUCN) έχει αξιολογήσει το μαυροπτέρυγο υφαλοκαρχαρία ως σχεδόν απειλούμενο. Παρά το γεγονός ότι το είδος στο σύνολό του εξακολουθεί να είναι εκτεταμένο και σχετικά άφθονο, η υπεραλίευση αυτού του καρχαρία, σε συνδυασμό με την αργή αναπαραγωγή του έχει οδηγήσει σε πτώση του πληθυσμού του.

Παραπομπές
----------

1. ↑  Heupel, M. (2009). *Carcharhinus melanopterus*  *στην Κόκκινη Λίστα Απειλούμενων Ειδών της IUCN*. Έκδοση 2013.2. Διεθνής Ένωση Προστασίας της Φύσης (IUCN). Ανακτήθηκε 12 Μαρτίου 2014.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Carcharhinus melanopterus** |
Το **Πιναρχισάρ** (τουρκικά: Pınarhisar· βουλγαρικά: Бунархисар), η αρχαία **Βρύσις**, είναι μεγάλη κωμόπολη και συνοικία της επαρχίας Κιρκλαρελί. Βρίσκεται στην Ανατολική Θράκη, στην περιοχή Μαρμαρά της Τουρκίας. Δήμαρχος είναι ο Μουσταφά Τζινγκιόζ (CHP). Ο πληθυσμός είναι 10.463 κάτοικοι από το 2010. Η κωμόπολη ήταν μέρος της αμυντικής γραμμής  Λιουλεμπουργκάζ - Καρααγάτς - Μπουναρχισάρ κατά τη διάρκεια του Α' Βαλκανικού Πολέμου. Ο προηγούμενος τρόπος γραφής του ονόματός του ήταν Μπουναρχισάρ (Bunarhisar). Ο οικισμός καταλήφθηκε από τους Βούλγαρους στον Α' Βαλκανικό Πόλεμο αλλά καταλήφθηκε πίσω από την Οθωμανική Αυτοκρατορία κατά τη διάρκεια του Β' Βαλκανικού Πολέμου.

Ιστορία
-------

Σύμφωνα με πηγές της τουρκικής κυβέρνησης, το Πιναρχισάρ ιδρύθηκε κατά τη βασιλεία του Θεοδοσίου Β', περί το 425, με το όνομα «Βρύσις». Το φρούριο της πόλεως χτίστηκε κατά τη βυζαντινή εποχή. Το 1190, η πόλη υπέστη σημαντικές ζημιές από την κατοχή των Σταυροφόρων. Δέχτηκε επίθεση από Τατάρους το 1264.

Η πόλη κατελήφθη από τους Οθωμανούς το 1368, από τις δυνάμεις υπό τη διοίκηση του Μιχαήλ Κοσέ, ως μέρος μιας εκστρατείας υπό τον Μουράτ Α΄.

### Χριστιανική επισκοπή

Η πρώτη αναφορά της αρχιεπισκοπής της Βρύσεως είναι σε ένα Notitia Episcopatuum των αρχών του 10ου αιώνα που σχετίζεται με τον Αυτοκράτορα Λέοντα ΣΤ' τον Σοφό. Σωζόμενα έγγραφα καταγράφουν τα ονόματα τριών αρχαίων αρχιεπισκόπων της: ο Ιωάννης έλαβε μέρος στη Β' Σύνοδο της Νίκαιας το 787. Ο Νικήτας ήταν στη Φωτιακή Σύνοδο της Κωνσταντινουπόλεως το 879· Ο Λέων ήταν από τους υπογράφοντες ενός διατάγματος του Πατριάρχη Αλεξίου του Στουδίτη το 1027.

Κατά την Δ΄ Σταυροφορία η Βρύσις έγινε λατινική εκκλησιαστική αρχιεπισκοπή με το όνομα Βηρίσσα (Θράκης).

Δεν αποτελεί πλέον οικιστική επισκοπή, η Βρύσις καταγράφεται σήμερα από την Καθολική Εκκλησία ως τιμητική έδρα.

Παραπομπές
----------

1. 1 2  «Tarihi Yapı». Pınarhisar Governorate. Αρχειοθετήθηκε από το πρωτότυπο στις 7 Μαΐου 2016. Ανακτήθηκε στις 16 Φεβρουαρίου 2016.
2. ↑   Αρχειοθετήθηκε 2022-10-06 στο Wayback Machine. Πρότυπο:Bare URL PDF
3. ↑  Pius Bonifacius Gams, *Series episcoporum Ecclesiae Catholicae*, Leipzig 1931, p. 428
4. ↑  Michel Lequien, *Oriens christianus in quatuor Patriarchatus digestus*, Paris 1740, Vol. I, coll. 1187-1188
5. ↑  Gaetano Moroni, *Dizionario di erudizione storico-ecclesiastica*, vol. 6, p. 151 e vol. 93, p. 322
6. ↑  Raymond Janin, *La hiérarchie ecclésiastique dans le diocèse de Thrace*, in *Revue des études byzantines*, tome 17, 1959. pp. 136-149, in particolare p. 143; e Darrouzès Jean (recensione di): Giorgio Fedalto, *La Chiesa latina in Oriente. II. Hierarchia latina Orientis*, in *Revue des études byzantines*, 1977, vol. 35, n° 1, pp. 302-303, in particolare p. 303.
7. ↑  *Annuario Pontificio 2013* (Libreria Editrice Vaticana 2013 (ISBN 978-88-209-9070-1)), p. 853

|  |  |
| --- | --- |
| 

|  |
| --- |
| * Πύλη:Τουρκία
 |

 |
Τα **πελατειακά δίκτυα** ή **δίκτυα πατρωνίας** αποτέλεσαν κατά την προεπαναστατική περίοδο την σημαντικότερη μορφή έκφρασης των αιτημάτων και των συμφερόντων των Ελλήνων υπηκόων.

Αίτια Δημιουργίας
-----------------

Ο έντονος ανταγωνισμός προσώπων για την κατάληψη θέσεων εξουσίας, η ελλιπής παροχή προστασίας στους Έλληνες υπηκόους από την οθωμανική διοίκηση σε περιπτώσεις παραβιάσεων και παρανομιών και η απουσία συστήματος κοινωνικής πρόνοιας ήταν οι βασικοί λόγοι που οδήγησαν στην δημιουργία των **δικτύων** αυτών στην ελληνική επικράτεια.

Κυριότερα Δίκτυα
----------------

Τα κυριότερα **δίκτυα πατρωνίας** παρατηρούνται κατά την περίοδο *1715-1821* στην Πελοπόννησο,τα οποία διαχειρίζονταν οι πρόκριτοι και οι οικογένειες τους, στην Στερεά Ελλάδα, φορείς των οποίων ήταν ντόπιοι μεγαλοαρματολοί και στα νησιά του ελλαδικού χώρου, στα οποία κυριαρχούσαν έμποροι και πλοιοκτήτες.

Σύγκριση με το Σήμερα
---------------------

Σε αντίθεση με τα σημερινά κόμματα, τα **πελατειακά δίκτυα** είχαν τυπική λειτουργία, αφού δεν διαμόρφωναν διαφορετικές πολιτικές αντιλήψεις και δεν είχαν λόγο σε ζητήματα σχετικά με την νομοθεσία ή την διοίκηση του κράτους.

Παραπομπές
----------

1. ↑  Η ΟΘΩΜΑΝΙΚΗ ΓΙΟΙΚΗ΢Η
2. ↑  «Νόμος - Λεξικό της κοινής νεοελληνικής».
3. ↑  *11 Η διοίκηση,*
4. ↑  «Βουλή των Ελλήνων». *www.hellenicparliament.gr*. Ανακτήθηκε στις 27 Αυγούστου 2020.

Εξωτερικοί Σύνδεσμοι
--------------------

* 1. Πελατειακά δίκτυα επί τουρκοκρατίας - SlideShare
* Θέματα Νεοελληνικής Ιστορίας - Γ Λυκείου
Σύγχρονη παραγωγή της άριας, όπου η Βασίλισσα τραγουδά στην κόρη της.
**Der Hölle Rache kocht in meinem Herzen** (ή, απλά, Der Hölle Rache) είναι άρια που τραγουδιέται από τη Βασίλισσα της Νύχτας, στο δεύτερο μέρος της όπερας του Μότσαρτ, *Ο Μαγικός Αυλός* (*Die Zauberflöte*). Το θέμα της άριας είναι η εξαγριωμένη Βασίλισσα, που τοποθετηθεί μαχαίρι στα χέρια της κόρης της Παμίνα και την εξωθεί στο να δολοφονήσει τον Ζαράστρο, εχθρό της Βασίλισσας, ρίχνοντας κατάρες και πόνο στην κόρη της, αν αρνηθεί. Η "Der Hölle Rache" είναι μία από τις γνωστότερες άριες στην ιστορία της όπερας, αξιομνημόνευτη για το γρήγορο βήμα της και την απειλητική μεγαλοπρέπεια της. Η πρώτη τραγουδίστρια που ερμήνευσε την άρια ήταν η Ζοζέφα Βέμπερ, νύφη του Μότσαρτ, η οποία ήταν 32 ετών κατά αυτήν την εποχή. 

|  |  |
| --- | --- |
|  | 
"Der Hölle Rache kocht in meinem Herzen"

Sandra Partridge, Siam Philharmonic Orchestra, Trisdee na Patalung conducting; live recording from the Thailand Cultural Centre

---

 |
| *Έχετε προβλήματα με ; Δείτε βοήθεια πολυμέσων.* |

Λιμπρέτο
--------

Τα λόγια της όπερας γράφτηκαν από τον Εμάνουελ Σικανέντερ, ο οποίος έγραψε και ολόκληρο τον Μαγικό Αυλό. Τα πρωτότυπα λόγια:

Der Hölle Rache kocht in meinem Herzen,  

Tod und Verzweiflung flammet um mich her!  

Fühlt nicht durch dich Sarastro Todesschmerzen,  

so bist du meine Tochter nimmermehr.

Verstoßen sei auf ewig,  

verlassen sei auf ewig,  

zertrümmert sei'n auf ewig  

alle Bande der Natur.

wenn nicht durch dich Sarastro wird erblassen!  

Hört, hört, hört, Rachegötter, hört, der Mutter Schwur!

Μουσική
-------

Οι πρώτες νότες της άριαςΟι πρώτες νότες της άριας
Η άρια είναι γραμμένη σε Ρε ελάσσονα και αποδίδεται με φλάουτα, όμποε, φαγκότα, κόρνες και τρομπέτες. Επίσης, συνοδεύεται από τιμπάνια και έγχορδα. Η συγκεκριμένη άρια θεωρείται αρκετά απαιτητική καθώς η έκταση της τραγουδίστριας θα πρέπει να φτάνει από τη Φα4 έως και τη Φα6 και προϋποθέτει υψηλή τεστιτούρα.

Βιβλιγραφία
-----------

* Deutsch, Otto Erich (1965) *Mozart: A Documentary Biography*. Stanford University Press.
* *La Flûte enchantée*, L'Avant-scène opéra, Paris, janvier 1976, 130 p.

Εξωτερικοί σύνδεσμοι
--------------------

* Παρτιτούρα στο DME.at
* Edda Moser: "Der Hölle Rache" στο YouTube
«**Πελαγαίος**» είναι αρχαία ελληνική θρησκευτική επίκληση του θεού Ποσειδώνα. Απαντάται και «Πελάγιος», το δε θηλυκό του, «Πελαγαία» και «Πελαγία», ήταν θρησκευτική επίκληση τριών θεοτήτων της θεάς Αφροδίτη, της Ίσιδας στην αρχαία Αίγυπτο, και ακόμη της Σελήνης. Από τις επικλήσεις αυτές και οι τέσσερις παραπάνω θεότητες ονομάζονταν από τους αρχαίους και «Πελάγιες θεότητες».

Σήμερα με το όνομα «Πελαγία» φέρονται και τιμώνται τρεις Άγιες της Ορθόδοξης και Καθολικής Εκκλησίας, καθώς και πλήθος τοπωνυμιών, με κοινό χαρακτηριστικό ότι όλα είναι παραθαλάσσια. Αλλά και με το όνομα «Πελάγιος» φέρονται δύο Άγιοι και δύο Πάπες.

Στο όνομα αυτό παρατηρούνται έντονα σχέσεις Ελληνικής μυθολογίας και Χριστιανισμού.

Δείτε επίσης
------------

* Πάπας Πελάγιος Α΄
* Πάπας Πελάγιος Β΄
Ο **Παναγιώτης Παπαδιαμαντόπουλος** (1810-1898) ήταν κτηματίας και βουλευτής Πατρών.

Βιογραφία
---------

Γεννήθηκε στην Πάτρα και ήταν γιος του Ιωάννη Παπαδιαμαντόπουλου. Σπούδασε νομικά στην Ιταλία και το 1828 διετέλεσε γραμματέας του υπουργείου εσωτερικών. Το 1847 πρώτο εξελέγη βουλευτής Πατρών και συνέχισε να εκλέγεται για πολλά χρόνια ακόμα. Επίσης ήταν ένας από τους εννέα κτηματίες της Πάτρας που παρασημοφορήθηκαν το 1847 από τον Όθωνα. Είχε διατελέσει επαρχιακός σύμβουλος Αχαΐας το 1841.

Απεβίωσε το 1898 στην Πάτρα και ενταφιάσθηκε στο Α΄ Νεκροταφείο Πατρών. Ήταν παντρεμένος με την Κατίνα Πασχαλίγκου και είχε πέντε παιδιά, τον Ανδρέα, τον Χαρίλαο, την Ελένη, την Θεώνη και την Ιωάννα.

Πηγές
-----

1. 1 2  Νίκος Μπακουνάκης, *Πάτρα 1828-1860. Μια ελληνική πρωτεύουσα στον 19ο αιώνα*, Αθήνα: Καστανιώτης, 1995 (2η έκδ.), σελ. 232, ISBN 960-03-0000-3 (1η έκδοση: 1988)
Ένας ανιχνευτής CCD.
Ο ανιχνευτής **charge-coupled device** (**CCD**), που μεταφράζεται ως «συσκευή (ή διάταξη) συζευγμένου φορτίου», είναι ένας καταχωρητής ολίσθησης, μια πολύ μικρή πλάκα πάνω στην οποία βρίσκονται διατεταγμένα έως και μερικά εκατομμύρια στοιχεία ενός ημιαγώγιμου υλικού ευαίσθητου στο φως (συνήθως πυριτίου και χρησιμεύει για τη λήψη ειδώλων (φωτογραφιών και βίντεο). Όταν ο ανιχνευτής εκτίθεται σε μια φωτεινή πηγή, σε καθένα απ' αυτά τα στοιχεία απελευθερώνονται ηλεκτρικά φορτία (ηλεκτρόνια) σε ευθεία αναλογία με τα φωτόνια που πέφτουν πάνω στο στοιχείο.

Μετά την έκθεση στο φως ο αριθμός των συγκεντρωμένων ηλεκτρονίων στο κάθε στοιχείο καθορίζει τη φωτεινότητα του αντίστοιχου σημείου πάνω στην οθόνη του υπολογιστή με τον οποίο είναι συνδεδεμένος ο ανιχνευτής CCD. Έτσι η φωτογραφημένη εικόνα ανασυντίθεται σημείο προς σημείο στην οθόνη. 

Τα πλεονεκτήματα του CCD σε σχέση με τις φωτογραφικές πλάκες είναι τα εξής:

1. Μεγαλύτερη ευαισθησία - καταφέρνουν να «συλλαμβάνουν» σχεδόν το 60% των φωτονίων που πέφτουν πάνω τους, έναντι μόνο 5% των πλακών, άρα απαιτείται λιγότερος χρόνος για την πόζα.
2. Δυνατότητα ψηφιακής επεξεργασίας των φωτογραφιών. Η κεφαλή που περιέχει τον αισθητήρα είναι φτιαγμένη με τέτοιο τρόπο, ώστε να φιλοξενείται στη θέση του φακού του τηλεσκοπίου.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Charge-coupled device** |
Έντονα χρωματισμένα κεραμικά παιχνίδια του Φιλιμόνοβο
Τα **παιχνίδια του Φιλιμόνοβο** (ρωσικά: Филимо́новская игру́шка‎) είναι μια μορφή Ρωσικών παιχνιδιών που παράγονται στην επαρχία Οντογιέφσκι στην Περιφέρεια Τούλα της Ρωσίας. Τα παιχνίδια αντλούν το όνομά τους από το χωριό Φιλιμόνοβο, από το οποίο προέρχονται. Τα παιχνίδια χυτεύονται με το χέρι από τον μπλε-γκρίζο τοπικό πηλό που μετατρέπεται σε ένα καθαρό λευκό κεραμικό πηλό. Οι καλλιτέχνες ζωγραφίζουν τις φιγούρες με βαφές ανιλίνης με μοτίβα από έντονα χρωματιστές λωρίδες και κηλίδες.

Τα παιχνίδια του Φιλιμόνοβο έχουν διάφορες μορφές. Υπάρχουν φιγούρες με τη μορφή γυναικών, ιππέων, και διάφορων ζώων όπως αρκούδες, βοοειδή, και κοκόρια. Οι φιγούρες με την μορφή ανθρώπων, κοτόπουλων ή κοκοριών είναι επίσης συνηθισμένο φαινόμενο.

Βιβλιογραφία
------------

* Богуславская И. Я. Русская глиняная игрушка.—М.: Искусство, 1975.
* Рогов А. П. Чёрная роза. Книга о русском народном искусстве.—М.: Современник, 1978.
* Под ред. В. А. Барадулина Основы художественного ремесла.—М.: Просвещение, 1979.

Εξωτερικοί σύνδεσμοι
--------------------

* Φωτογραφίες παιχνιδιών του Φιλιμόνοβο
* Επίσημη ιστοσελίδα του μουσείου "παιχνιδιών του Φιλιμόνοβο"
Η **Παιστός** ήταν αρχαία ελληνική και, μετέπειτα, ρωμαϊκή αποικία που βρισκόταν στην τότε Μεγάλη Ελλάδα[*ασαφές*]. 

Περιέπεσε στα χέρια των Λουκανών περί το 400 - 390 π.Χ. Οι Ρωμαίοι την αποίκησαν το 273 π.Χ. Είναι αμφίβολο αν έκοψε νομίσματα πριν τη ρωμαϊκή εποχή. Τα νομίσματα της πόλης εικονίζουν το κεφάλι του Ποσειδώνα ή τον νεαρό Διόνυσο, το κεφάλι της Δήμητρας, ή του Διονύσου. Η πίσω άποψη εικονίζει τρίαινα, κέρας, δελφίνι, λύκο, στάχυ, άγκυρα και πηδάλιο, πρώρα και δελφίνι, κέρας και κεραυνό, ή προτομή κάπρου.

Πηγές
-----

* Ιωάννης Σβορώνος: Ιστορία των νομισμάτων, Ήτοι εγχειρίδιον ελληνικής νομισματικής, Εν Αθήναις, Τύποις Π. Δ. Σακελλαρίου, 1898.
Το **Children of the Grave** είναι ένα τραγούδι του αγγλικού Heavy Metal συγκροτήματος Black Sabbath, το οποίο συμπεριλήφθηκε στο τρίτο άλπμουμ του σχήματος, το *Master of Reality*, του 1971. Το κομμάτι θεωρείται από τα καλύτερα του δίσκου, αλλά και ένα από τα γνωστότερα των Black Sabbath, το οποίο παιζόταν διαχρονικά, από όλα τα line-up του συγκροτήματος. Η μουσική πιστώνεται και στα τέσσερα μέλη, ενώ οι στίχοι γράφτηκαν από τον Γκίζερ Μπάτλερ.

Στίχοι - θεματολογία
--------------------

Η θεματολογία του τραγουδιού είναι παρόμοια με εκείνη του War Pigs, από το προηγούμενο άλμπουμ του συγκροτήματος *Paranoid*, μέσα στο γενικότερο αντιπολεμικό πνεύμα της εποχής του πολέμου στο Βιετνάμ. Οι στίχοι λένε ότι ο κόσμος δε "βαδίζει" σε σωστά μονοπάτια και ότι πρέπει οι νέοι να δράσουν, αλλιώς θα υπάρξουν επιπτώσεις.

Άλλες πληροφορίες
-----------------

To Children of the Grave τυπώθηκε και σε μια πρόμο έκδοση 7ιντσου (7΄΄) βινυλίου, το οποίο στην άλλη πλευρά είχε ένα τραγούδι των Status Quo, αφού και τα δύο σχήματα ανήκαν στην ίδια εταιρεία (Vertigo). Αυτό το 45άρι είναι σήμερα περιζήτητο από τους συλλέκτες και τους φίλους και των δυο συγκροτημάτων.

Στη deluxe έκδοση του *Master of Reality*, συμπεριλαμβάνονται δυο παραλλαγές του τραγουδιού, όπου η μία έχει αλλαγμένους στίχους και η άλλη είναι ορχηστρική.

Ορισμένα από τα ριφ που παίζει ο Τόνι Αϊόμι στο Children of the Grave αντιγράφηκαν αργότερα ακόμη και σε πέραν του χέβι μέταλ τραγούδια, με πιο χαρακτηριστική περίπτωση τις εναρκτήριες μουσικές νότες του Call Me των Blondie. Το κομμάτι έχει υποστεί αρκετές διασκευές, με αυτήν των White Zombie να ξεχωρίζει.

Σε μία ψηφοφορία της ελληνικής έκδοσης του *Metal Hammer*, το συμπεριλαμβάνει στον κατάλογο με τα «200 σπουδαιότερα τραγούδια όλων των εποχών», καταλαμβάνοντας την 117η θέση.

Παραπομπές
----------

1. 1 2  Ηugh Gilmoure, Σημειώσεις στο ένθετο του Black Sabbath (1996). *Master of Reality*. Castle Communications.  UPC 5017615830323[*νεκρός σύνδεσμος*].
2. 1 2  Richard Gilliam. «Children of the Grave. Song Review». AllMusic. Ανακτήθηκε στις 18 Μαρτίου 2016.
3. 1 2  Γιάννης Πούσιος (2010). «Children of the Grave». *Metal Hammer* **308**: 104.
4. ↑  «Black Sabbath / Status Quo – Children Of The Grave / Roadhouse Blues». Discogs. Ανακτήθηκε στις 18 Μαρτίου 2016.
5. ↑  «*Master of Reality* deluxe edition». Amazon UK. Ανακτήθηκε στις 18 Μαρτίου 2016.
Το **Christmas Kisses** είναι το πρώτο Extended Play (EP) και το πρώτο χριστουγεννιάτικο EP από την αμερικανίδα τραγουδίστρια Αριάνα Γκράντε. Κυκλοφόρησε στις 13 Δεκεμβρίου 2013 στις περισσότερες χώρες και στις 17 Δεκεμβρίου 2013 στις Ηνωμένες Πολιτείες, ως συλλογή από δύο εξώφυλλα κλασικών χριστουγεννιάτικων τραγουδιών και δύο πρωτότυπα τραγούδια. Στις 3 Δεκεμβρίου 2014, η ιαπωνική ειδική έκδοση κυκλοφόρησε για CD και δύο ημέρες αργότερα για ψηφιακή λήψη. Έφτασε στο νούμερο 25 στο Oricon Chart. Η ιαπωνική έκδοση περιελάμβανε ένα νέο κομμάτι, το "Santa Tell Me", το οποίο κυκλοφόρησε στις 24 Νοεμβρίου 2014 ως το πέμπτο και τελευταίο single από το EP. Το ΕP πούλησε 68.871 αντίγραφα στις ΗΠΑ και πάνω από 405.000 αντίγραφα παγκοσμίως.

Track listing
-------------

| *Christmas Kisses* – Standard edition |
| --- |
| Αρ. | Tίτλος | Διάρκεια |
| 1. | "Last Christmas"   | 3:23 |
| 2. | "Love Is Everything"   | 3:33 |
| 3. | "Snow in California"   | 3:27 |
| 4. | "Santa Baby (feat. Liz Gillies)"   | 2:51 |
| **Συν. διάρκεια:** | **13:15** |

| *Christmas Kisses* – Japanese special reissue edition (bonus track) |
| --- |
| Αρ. | Tίτλος | Διάρκεια |
| 5. | "Santa Tell Me"   | 3:24 |
| **Συν. διάρκεια:** | **16:39** |

Παραπομπές
----------

1. ↑  «Christmas Kisses by Ariana Grande». *iTunes Store*. Apple. Ανακτήθηκε στις 13 Δεκεμβρίου 2013.
2. ↑  «Christmas Kisses – EP by アリアナ・グランデ». *iTunes Store*. Apple. Αρχειοθετήθηκε από το πρωτότυπο στις 11 Σεπτεμβρίου 2016. Ανακτήθηκε στις 5 Δεκεμβρίου 2013.
Το **τζιτζίκι του βουνού** (*Cicadetta montana*) ανήκει στην οικογένεια των τραγουδούμενων τζιτζικιών (Cicadidae), κατά την διάταξη του γύρω από το κεφάλι τζιτζίκια (Cicadomorpha).

Περιοχές αναπαραγωγής
---------------------

Το τζιτζίκι του βουνού κατοικεί στην Κεντρική Ευρώπη, στη Γερμανία και σε άλλες γύρω περιοχές.

Κατοικεί σε πλαγιές, ηλιόλουστα ξέφωτα και κατάφυτο ξηρό χορτάρι.

Σωματική διάπλαση
-----------------

Τα ενήλικα τζιτζίκια φθάνουν σε μέγεθος από 23 έως 28 χιλιοστά, έχουν σκούρο θώρακα και φωτεινή κοιλιακή χώρα. Έχει σύνθετα μάτια και σε νεαρά ζώα το χρώμα είναι ανοιχτό πράσινο σε κόκκινο ενώ στα ενήλικα ζώα αλλάζει σε κόκκινο, σκούρο πράσινο και μαύρο.

Δείτε επίσης
------------

* Τζιτζίκι
Το **Πανεπιστήμιο Ράντμπουντ του Ναϊμέχεν** (ολλανδικά: Radboud Universiteit Nijmegen), ιδρύθηκε ως Καθολικό Πανεπιστήμιο του Ναϊμέχεν το 1923. Το Πανεπιστήμιο ξεκίνησε με 27 καθηγητές και 189 φοιτητές και ιδρύθηκε διότι η Ρωμαιοκαθολική κοινότητα της Ολλανδίας, επιθυμούσε την ύπαρξη δικού της πανεπιστημίου. Έπειτα από ανταγωνισμό μεταξύ των πόλεων Ντεν Μπος, Τίλμπουρχ, Χάγης και Μάαστριχτ, τελικώς επιλέχθηκε να χωροθετηθεί στο Ναϊμέχεν. Το 2004 αποφασίστηκε η μετονομασία του σε Πανεπιστήμιο Ράντμπουντ του Ναϊμέχεν από τον Άγιο Ράντμπουντ, επίσκοπο της Ουτρέχτης. Το πανεπιστήμιο έχει 7 σχολές και 18.085 εγγεγραμμένους φοιτητές.

Σχολές
------

Το Πανεπιστήμιο Ράντμπουντ διαθέτει 7 σχολές.

* Σχολή Ιατρικών Επιστημών
* Νομική Σχολή
* Σχολή Κοινωνικών Επιστημών
* Σχολή Φιλοσοφίας, Θεολογίας και Θρησκευτικών Σπουδών
* Σχολή Τεχνών
* Σχολή Μάνατζμεντ
* Σχολή Επιστημών

Το κάμπους του Ράντμπουντ

Αγγλόφωνα προπτυχιακά προγράμματα
---------------------------------

* Τέχνες και Σπουδές Πολιτισμού
* Τεχνητή Νοημοσύνη
* Ψυχολογία
* Διοίκηση Επιχειρήσεων
* Οικονομικά
* Διεθνής Επιχειρησιακή Επικοινωνία
* Χημεία
* Μοριακές Επιστήμες

Έρευνα
------

  

Το πανεπιστήμιο διαθέτει σημαντικά ερευνητικά κέντρα με διεθνείς διακρίσεις όπως το Institute for Management Research (IMR), NanoLab Nijmegen, Donders Centre for Cognition και το Donders Centre for Cognitive Neuroimaging. Το 2010 το Νόμπελ Φυσικής απονεμήθηκε από κοινού στον ολλανδό Αντρέ Γκέιμ και τον ρωσοβρετανό Κονσταντίν Νοβοσέλοφ, για τις εργασίες τους στο γραφένιο. Ο Γκέιμ είναι επισκέπτης καθηγήτης του Ράντμπουντ ενώ στον Νοβοσέλοφ απονεμήθηκε το 2004 το διδακτορικό του από το πανεπιστήμιο.

Διακρίσεις
----------

Το Ράντμπουντ θεωρείται από τα καλύτερα Πανεπιστήμια παγκοσμίως στους τομείς των Νευροεπιστημών και της Ψυχολογίας. Συγκεκριμένα συγκαταλέγεται στα 30 καλύτερα διεθνώς σε αυτούς τους τομείς.  
Το Ράντμπουντ ψηφίστηκε για έκτη συνεχόμενη χρονιά το 2017 ως το καλύτερο γενικό πανεπιστήμιο της Ολλανδίας.

Παραπομπές
----------

1. ↑  : Top πανεπιστημια σε Νευροεπιστήμες και Ψυχολογία
2. ↑  «: Radboud University best general university». Αρχειοθετήθηκε από το πρωτότυπο στις 9 Ιουλίου 2017. Ανακτήθηκε στις 12 Ιουλίου 2017.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πανεπιστήμιο Ράντμπουντ του Ναϊμέχεν** |

* Δικτυακός τόπος του Πανεπιστημίου Ράντμπουντ του Ναϊμέχεν (ολλανδικά/αγγλικά/γερμανικά)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 141045569
* LCCN: nb2004308286
* ISNI: 0000 0001 2293 1605
* GND: 10103039-3
* SUDOC: 112681611
* BNF: cb146038131 (data)
* NKC: ko2010616022

 |

 |
Στην ελληνική μυθολογία η **Περιγούνη** ήταν θυγατέρα του ληστή Σίνη του Πιτυοκάμπτη, τον οποίο είχε σκοτώσει ο Θησέας. Στο περιστατικό αυτό η Περιγούνη, βλέποντας από μακριά τα όσα έγιναν, έτρεξε τρομαγμένη και βρήκε καταφύγιο πίσω από κάτι φυτά (βλ. Ιωξίδες). Τότε ο Θησέας πήγε κοντά και της είπε να μη φοβάται και ότι δεν είχε τίποτα με την ίδια. Την πήρε μάλιστα μαζί του και την περιέθαλψε. Γιος της Περιγούνης και του Θησέα ήταν ο Μελάνιππος και γιος του Μελανίππου ήταν ο Ίωξος, ο γενάρχης των Ιωξιδών. Μετά τη γέννηση του Μελανίππου ωστόσο, ο Θησέας πάντρεψε την Περιγούνη με ένα πριγκηπόπουλο, τον Δηίονα, γιο του βασιλιά της Οιχαλίας Ευρύτου.

Παραπομπές
----------

1. 1 2 3 4  www.maicar.com/GML/002GG/ggOrthus.html.
2. ↑  «Theseus» (Ρωσικά)

Πηγή
----

* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969
Ο **Περικλής Αντωνόπουλος** του Παναγιώτη (1896 - 23 Ιουλίου 1961) ήταν Έλληνας αξιωματικός του Πολεμικού Ναυτικού. Υπηρέτησε ως Αρχηγός ΓΕΝ την περίοδο 1947-1951.

Βιογραφία
---------

Γεννήθηκε στη Λαμία και φοίτησε στη Ναυτική Σχολή Πολέμου, λαμβάνοντας μέρος έπειτα σε όλους τους πολέμους (Βαλκανικοί Πόλεμοι, Μικρασιατική Εκστρατεία, Πρώτος Παγκόσμιος, Ελληνοϊταλικός Πόλεμος). Αργότερα ανέλαβε αρχικά υπαρχηγός και έπειτα (1947) αρχηγός του Γενικού Επιτελείου Ναυτικού. Στις 24 Μαρτίου 1950 διορίστηκε υπηρεσιακός υφυπουργός Ναυτικών στην κυβέρνηση Σοφοκλή Βενιζέλου. Ήταν επίσης γενικός διευθυντής του Υπουργείου Ναυτικών από το 1942 ως το 1944 και αρχηγός του Οίκου του Βασιλιά, μετά την αποστρατεία του, από το 1951 ως το 1953. Από το 1957 ως το θάνατό του ήταν πρόεδρος του Δ.Σ. του Μετοχικού Ταμείου Ναυτικού.

Πέθανε στην Αθήνα από συγκοπή καρδιάς, τον Ιούλιο του 1961 και κηδεύτηκε στις 24 Ιουλίου από τη Μητρόπολη.

Παραπομπές
----------

1. 1 2  Βιογραφία στον ιστότοπο του Γενικού Επιτελείου Ναυτικού, ανάκτηση 16-6-2015.
2. ↑  «Κυβέρνησις Σοφοκλή Βενιζέλου, Από 23.3.1950 Έως 15.4.1950». Γενική Γραμματεία της Κυβέρνησης. Ανακτήθηκε στις 16 Ιουνίου 2015.
3. ↑  Εγκυκλοπαίδεια "Πάπυρος Λαρούς Μπριτάννικα", τ. 10, σελ. 77.
4. ↑  Μακεδονία, "Απέθανεν ο ναύαρχος Περ. Αντωνόπουλος", 25-7-1961, σελ. 3
**Captain Beyond** είναι ο τίτλος του πρώτου δίσκου του ομώνυμου ροκ συγκροτήματος. Ο δίσκος ηχογραφήθηκε στα τέλη του 1971 και στις αρχές του 1972 στο Λος Άντζελες των Ηνωμένων Πολιτειών και κυκλοφόρησε μέσω της "Capricorn Records" ανεβαίνοντας στο # 134 των αμερικανικών τσαρτ, χωρίς να καταφέρει να μπει στις πρώτες εκατό θέσεις του καταλόγου. Το συγκεκριμένο άλμπουμ επανεκδόθηκε σε μορφή CD στις 19 Αυγούστου 1997 από την "Capricorn Records".

Κατά τη διάρκεια των ηχογραφήσεων του πρώτου τους δίσκου, οι Captain Beyond αποτελούνταν από τον πρώην τραγουδιστή των Deep Purple, Ροντ Έβανς, τον κιθαρίστα Λάρι Ράινχαρτ και τον μπασίστα Λι Ντόρμαν από τους Iron Butterfly και τον ντράμερ Μπόμπι Κάλντγουελ ο οποίος έπαιζε πιο πριν με τον Τζόνι Γουίντερ.

Τραγούδια
---------

1. **Dancing Madly Backwards (On a Sea of Air)** *(Evans, Caldwell)* - 4:08  

2. **Armworth** *(Evans, Caldwell)* - 2:50  

3. **Myopic Void** *(Evans, Caldwell)* - 3:37  

4. **Mesmerization Eclipse** *(Evans, Caldwell)* - 3:45  

5. **Raging River of Fear** *(Evans, Caldwell)* - 3:48  

6. **Thousand Days of Yesterdays (Intro)** *(Evans, Caldwell)* - 1:30  

7. **Frozen Over** *(Evans, Caldwell)* - 3:55  

8. **Thousand Days of Yesterdays (Time Since Come and Gone)** *(Evans, Caldwell)* - 4:05  

9. **I Can't Feel Nothin' (Part 1)** *(Evans, Caldwell)* - 3:07  

10. **As the Moon Speaks (To the Waves of the Sea)** *(Evans, Caldwell)* - 2:30  

11. **Astral Lady** *(Evans, Caldwell)* - 1:15  

12. **As the Moon Speaks (Return)** *(Evans, Caldwell)* - 2:16  

13. **I Can't Feel Nothin' (Part 2)** *(Evans, Caldwell)* - 1:11

Θέσεις τσαρτ
------------

***Captain Beyond*** *(άλμπουμ)*

***Επίσημη κυκλοφορία: Ιούλιος 1972***

| **Χώρα** | **Θέση** |
| --- | --- |
| **Ηνωμένες Πολιτείες** | **134** |

Μέλη των Captain Beyond
-----------------------

Η σύνθεση του συγκροτήματος κατά την ηχογράφηση του "***Captain Beyond***" είχε την εξής μορφή:

* **Ροντ Έβανς** - *φωνητικά*
* **Λάρι Ράινχαρτ** - *κιθάρα*
* **Λι Ντόρμαν** - *μπάσο*, *πλήκτρα*
* **Μπόμπι Κάλντγουελ** - *τύμπανα*

Πηγές
-----

* Allmusic review
* Εκδόσεις
* Αμερικανικά τσαρτ

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Captain Beyond |
| --- |
|  |
| 
* Ροντ Έβανς
* Λάρι Ράινχαρτ
* Λι Ντόρμαν
* Μπόμπι Κάλντγουελ
* Μπράιαν Γκλάσκοκ
* Γουίλι Ντάφερν
* Ρης Γουάνιανς
* Τζίμι Ιντέρβαλ
* Τζεφ Αρταμπάσι
* Νταν Φράι
* Τζέισον Καχούν
 |
|  |
| Ηχογραφήσεις σε στούντιο | 
* *Captain Beyond* (1972)
* *Sufficiently Breathless* (1973)
* *Dawn Explosion* (1977)
 |
|  |
| Ζωντανές ηχογραφήσεις | 
*Far Beyond a Distant Sun - Live in Arlington Texas* (2002) |
|  |
| Σχετιζόμενοι καλλιτέχνες | 
* Deep Purple
* Iron Butterfly
* Τζόνι Γουίντερ
 |

 |